C 61/6
MT
Il-Ġurnal Uffiċjali tal-Unjoni Ewropea
4.2.2022
8.
jenfasizza li l-ambizzjoni tal-Patt Ekoloġiku Ewropew li l-Ewropa ssir l-ewwel kontinent newtrali għall-klima sal-2050 tapplika internament permezz tal-integrazzjoni ta’ kriterji tas-sostenibbiltà fil-politiki kollha tal-UE filwaqt li jiġi stabbilit il-pass tal-proċess fil-livell globali; jissottolinja li l-inizjattivi tal-Patt Ekoloġiku Ewropew u tal-Patt Ekoloġiku Lokali u Reġjonali għandhom ikunu strumenti biex jintlaħqu l-għanijiet tal-Ftehim ta’ Pariġi, u b’hekk jiġu implimentati bis-sħiħ l-Aġenda 2030 tan-NU u l-SDGs, u jingħata kontribut ambizzjuż tal-UE għall-Qafas Globali tal-Bijodiversità wara l-2020, li se jiġi deċiż mill-COP15 tal-KDB tan-NU (2); Minbarra li jikseb in-newtralità klimatika, il-Patt Ekoloġiku Ewropew għandu jkun ekonomikament vijabbli u ma joħloqx piżijiet u spejjeż kbar għall-konsumaturi u n-negozji; 9. jemmen bis-sħiħ li l-COP26 tal-UNFCCC hija opportunità għal ħarsa ’il quddiem biex titħejja t-triq għal aġenda globali ambizzjuża għall-2050, li tikkomplementa l-approċċ tal-SDGs mal-Ftehim ta’ Pariġi.
Peress li l-Patt Ekoloġiku Ewropew diġà jqis ir-rabtiet sistemiċi ma’ ħafna oqsma ta’ politika rilevanti, jekk jiġi implimentat kif dovut, dan jista’ jispira u jqanqal Patt Ekoloġiku Globali; 10. jistieden lill-Partijiet tal-UNFCCC biex fir-regoli dwar ir-rendikont globali jdaħħlu l-obbligu għall-Partijiet li jikkonsultaw u jinvolvu lill-awtoritajiet lokali u reġjonali matul il-fażi tal-abbozzar tas-sottomissjoni tagħhom; b’mod partikolari, jistieden lill-Partijiet jistabbilixxu sistema ta’ djalogu nazzjonali li biha jinvolvu l-livell sottonazzjonali fir-reviżjoni tal-NDCs tagħhom bi tħejjija għal-laqgħat tal-COP; 11. jenfasizza l-importanza li l-UE tmexxi t-taħditiet globali permezz tal-politika ambizzjuża u inklużiva tagħha dwar il-klima, għalhekk jirrikonoxxi l-Liġi Ewropea dwar il-Klima bħala sinjal u impenn inkontestabbli li jpoġġi lill-Unjoni Ewropea fuq quddiem nett tal-azzjoni klimatika; f’dan ir-rigward, iħeġġeġ ukoll sabiex l-ambizzjonijiet klimatiċi ma jkomplux iwarrbu liċ-ċittadini u joħolqu pressjoni qawwija fuq il-baġits domestiċi tagħhom – li ħafna minnhom intlaqtu bil-bosta mill-pandemija tal-COVID-19.
Ma għandhomx ikunu ċ-ċittadini u n-negozji ż-żgħar li jiffinanzjaw il-pakketti ta’ politika ambizzjużi; 12. f’dan ir-rigward, jenfasizza li ħafna reġjuni Ewropej kienu ddikjaraw emerġenza klimatika qabel ma din tħabbret mill-Parlament Ewropew, u diġà introduċew il-liġijiet klimatiċi ambizzjużi tagħhom stess; għalhekk, jemmen li l-għarfien espert tagħhom għandu jingħata aktar prominenza fid-diplomazija globali dwar il-klima; 13. jappella għal adattament u implimentazzjoni aktar mgħaġġla tal-Missjonijiet tal-UE dwar “Adattament għat-Tibdil fil-Klima” u “Bliet Newtrali għall-Klima u Intelliġenti”, u missjonijiet rilevanti oħra bħall-ħamrija, is-saħħa u l-oċeani, ladarba dawn jiġu approvati; jistieden lill-awtoritajiet lokali u reġjonali jħejju l-istrateġiji ta’ adattament għat-tibdil fil-klima u l-mitigazzjoni tiegħu, tagħhom stess biex iżidu l-protezzjoni u r-reżiljenza tal-komunitajiet lokali u tal-ħabitats naturali (3); 14. filwaqt li jappoġġja bis-sħiħ l-ambizzjoni tal-qafas tal-UE dwar il-klima, jappella għal azzjoni konkreta biex tirfed dawn l-għanijiet, u jeħtieġ li jiġi żgurat li l-ebda reġjun jew ċittadin ma jitħalla jibqa’ lura.
Huma meħtieġa attenzjoni partikolari u aktar appoġġ dedikat fir-rigward tar-reġjuni tal-faħam, ir-reġjuni b’użu intensiv tal-karbonju, ir-reġjuni inqas żviluppati u l-gżejjer; 15. jilqa’ t-tnedija tal-Konferenza dwar il-Futur tal-Ewropa u jitlob li l-Patt Ekoloġiku Ewropew ikun tema ċentrali peress li t-tibdil fil-klima, it-tranżizzjoni ġusta u l-iżvilupp sostenibbli għandhom impatt dirett fuq l-ekonomija, is-saħħa pubblika u l-benesseri taċ-ċittadini tal-UE; iqis li, f’dan il-qafas, il-Patt Klimatiku Ewropew jista’ jkollu rwol kruċjali, u jsir l-aħjar prattika u waħda li tiġi replikata madwar id-dinja; 16. jinsab lest li jorganizza b’mod konġunt mal-Kummissjoni Ewropea, il-Parlament Ewropew u organizzazzjonijiet rilevanti oħrajn serje ta’ Djalogi maċ-Ċittadini u jum tematiku dwar l-Azzjoni Klimatika lokali biex jippreżentaw il-valur miżjud tal-Patt Ekoloġiku Ewropew, kif ukoll biex juru inizjattivi lokali differenti.
Fl-istess ħin, itenni l-appell tiegħu lill-membri tal-KtR biex imexxu bl-eżempju u jippromovu l-COPs lokali u reġjonali; 17. jistieden lill-Partijiet kollha għall-UNFCCC, f’kooperazzjoni mal-gvernijiet sottonazzjonali u l-atturi mhux statali, biex jikkontribwixxu b’mod kostruttiv għall-proċess li jwassal għall-COP26 billi, fost affarijiet oħrajn, jippromovu l-korpi konsultattivi lokali, il-konvenzjonijiet taċ-ċittadini, il-COPs lokali u reġjonali, kif ukoll istituzzjonijiet semiformali, bħall-kunsilli u parlamenti lokali u reġjonali taż-żgħażagħ;
(2) (3)
Il-15-il laqgħa tal-Konferenza tal-Partijiet għall-Konvenzjoni dwar id-Diversità Bijoloġika.
COR-2021-01903, Opinjoni dwar Insawru Ewropa reżiljenti għall-klima – L-Istrateġija l-ġdida tal-UE dwar l-Adattament għat-Tibdil fil-Klima.